Serbijos krepšinio lyga

Naša Liga (pilnas pavadinimas Naša Sinalko Liga) – Serbijos aukščiausia krepšinio lyga, Jugoslavijos pirmenybių tęsėja. Sinalko – pagrindinis lygos rėmėjas.

Lygos sistema 

Reguliarusis lygos sezonas susideda iš dviejų dalių. Pirmojoje dalyvauja 12 klubų, iš kurių 4 geriausios ekipos antrojoje sezono dalyje prisijungia prie keturių klubų, dalyvavusių Adrijos lygoje bei tęsia varžybas dėl medalių.

Abiejose reguliariojo sezono dalyse komandos žaidžia dviejų ratų sistema, sužaisdamos po vienerias rungtynes namuose ir išvykoje su kiekviena varžove. 

Keturios geriausiai reguliariajame sezone pasirodžiusios komandos patenka į pusfinalį. Pusfinalio etape klubai žaidžia iki 2, o finale – iki 3 pergalių.

Visi lygos čempionai 

 2004 – Belgrado „Partizan“
 2005 – Belgrado „Partizan“
 2006 – Belgrado „Partizan“
 2007 – Belgrado „Partizan“
 2008 – Belgrado „Partizan“
 2009 – Belgrado „Partizan“
 2010 – Belgrado „Partizan“
 2011 – Belgrado „Partizan“
 2012 – Belgrado „Partizan“

Nuorodos 

 Oficialus lygos puslapis 

Krepšinio lygos
Serbijos krepšinis